AIŠKINAMASIS RAŠTAS

Dėl savivaldybės turto perdavimo Molėtų r. Alantos gimnazijai

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų r. Alantos gimnazijos 2017 m. liepos 11 d. raštą Nr. D10-81 „Dėl turto perdavimo“, kuriuo prašoma perduoti interaktyvią lentą „Smart Board“. Savivaldybės turtas bus naudojamas savarankiškosios savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui. Minėtas turtas buvo perduotas VšĮ „Kaimynystės namai“ pagal panaudos sutartį, tačiau šiuo metu nenaudojamas ir gražintas Molėtų rajono savivaldybės administracijai.

Parengto sprendimo projekto tikslas – perduoti patikėjimo teise valdyti, naudoti ir disponuoti savivaldybei nuosavybės teise priklausančią ir šiuo metu Molėtų rajono savivaldybės administracijos patikėjimo teise valdomą interaktyvią lentą „Smart Board“ Molėtų r. Alantos gimnazijai savarankiškosios savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3 ir 5 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotą turtą Molėtų r. Alantos gimnazija naudos savivaldybės funkcijos – savivaldybės teritorijoje gyvenančių vaikų iki 16 metų mokymosi pagal privalomojo švietimo programas užtikrinimas – įgyvendinimui ir tikslingai bus naudojamas savivaldybės turtas.

Neigiamų pasekmių nenumatoma.

**4. Priemonės sprendimui įgyvendinti**

Bus parengtas ir pasirašytas turto perdavimo – priėmimo aktas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.